Συμφωνία επί της αρχής επετεύχθη στην Ελλάδα για τον σχηματισμό νέας κυβέρνησης
σήμερα η συνάντηση των δύο αρχηγών για τον καθορισμό των λεπτομερειών
Όλη η Ελλάδα ήταν κρεμασμένη για μιάμιση ώρα από τις 830 ως τις 10 15 το βράδυ μπροστά στους δέκτες και τα ραδιόφωνα περιμένοντας το αποτέλεσμα της Συνάντησης του Γιώργου Παπανδρέου και του Αντώνη Σαμαρά με τον Πρόεδρο της Δημοκρατίας. Η ανακοίνωση της Προεδρίας ήταν ευτυχώς αυτή που περίμεναν όλοι οι έλληνες, όλη η Ευρώπη αλλά και ο κόσμος ολόκληρος αφού όλα τα βλέμματα ήταν στραμμένα στις πολιτικές εξελίξεις στην χώρα μας. Επήλθε λοιπόν συμφωνία για την συγκρότηση νέας κυβέρνησης της οποίας δεν θα ηγείται ο Πρωθυπουργός Γιώργος Παπανδρέου και η οποία θα οδηγήσει την χώρα σε εκλογές μετά την υλοποίηση των αποφάσεων της 27 Οκτωβρίου. Ο προσδιορισμός χρονοδιαγραμμάτων και του τρόπου υλοποίησης των υποχρεώσεων θα εξετασθούν από εκπροσώπους των δύο κομμάτων ενώ οι δύο αρχηγοί θα ξανασυναντηθούν σήμερα για την επιλογή του νέου Πρωθυπουργού και της νέας κυβέρνησης. Ο Πρόεδρος της Δημοκρατίας Κάρολος Παπούλιας θα καλέσει σήμερα σε σύσκεψη και τους πολιτικούς αρχηγούς των άλλων κομμάτων. Ιστορική χαρακτηρίστηκε η συμφωνία που έφθασε σε μια στιγμή που η εσωτερική οικονομική κρίση έφτανε στο απροχώρητο και οι εταίροι μας είχαν εξαντλήσει τα όρια της επιμονής και υπομονής για να μας σώσουν Ελλάδα ήταν στο κατώφλι της εξόδου της ακόμη και από την Ευρωπαϊκή Ένωση. Περισσότερα από 50 ξένα τηλεοπτικά κανάλια και δημοσιογράφοι από όλο τον κόσμο περίμεναν από το πρωί τις εξελίξεις. Από την συνάντηση του κ. Σαμαρά με τον Πρόεδρο της Δημοκρατίας, ως το Υπουργικό Συμβούλιο το απόγευμα που είχε συγκαλέσει ο Γιώργος Παπανδρέου και λίγο αργότερα την πρόσκληση και των δύο αρχηγών στην Προεδρεία της Δημοκρατίας. Το θρίλερ εξακολούθησε μέχρι την τελευταία στιγμή καθώς ο κ. Παπανδρέου δεν ξεστόμιζε την λέξη «παραιτούμαι» που επίμονα ζητούσε ο κ. Σαμαράς ώσπου ο ίδιος δέχτηκε την συνάντηση χωρίς να έχει προηγηθεί η αναμενόμενη από χθες παραίτηση πρωθυπουργού Έτσι όλα δείχνουν ότι την Τετάρτη το αργότερο η Ελλάδα θα έχει μια νέα κυβέρνηση σωτηρίας – όπως θέλουν να την λένε- που θα ικανοποιήσει τους Ευρωπαίους ηγέτες ώστε να αποδεσμεύσουν την περίφημη 6 δόση του δανείου καθώς οι εξελίξεις αναμένεται να φέρουν την πολιτική ομαλότητα στην χώρα απομακρύνοντας τον κίνδυνο της εξόδου της από το ευρώ που είχε γίνει τις τελευταίας ώρες πολύ πιθανή... Ες αύριο λοιπόν τα σπουδαία….